
But  thou 

Revisit’st  not  these  eycs , that  roll  in  vain 
Tofuul  thy  piercing  ray , andjind  no  daivn  ; 

So  thick  a drop  serene  hath  quencKd  their  orbs , 

Or  dim  svffusion  veil’d. 

Miltoh's  Parad.  Lost,  B.  iii. 

Oculus,  organorum  omnium  corporis  hu- 
mani, nullis  pulchritudine,  et  perpaucis  utili- 
tate concedit.  Dum  per  faciem  sublimitatem 
diffundit,  auctoritatis  mandata  promulgat, 
iracundiae  ardore  micat,  radiis  benevolentiae 
splendescit,  et  tragulas  jaculatur  amoris. 
Eximia  visionis  facultate,  Creatoris  opera 
omnipotentis,  ubique  terrarum  voluptate  con- 
templamur, atque,  ut  dixit  cel.  Des  C artes, 

DE  AMAUROSI. 


per  hanc  admirabilem  pilam  et  scapum,  dia- 
metro vix  pollice,  millies  millibus  passuum 
in  interminatam  spatii  capacitatem  penetra- 
re, maximamque  longinquorum  planetarum, 
distantiam  atque  magnitudinem,  computare 
possumus.  Sed  ut  oculus  tam  exiguus  est, 
ita  multis  casibus  pateat,  morbosque  pluri- 
mos mira  fabricas  varietas  inducit.  Ex  his 
haud  rarissimi  Amaurosis  * occurrit ; qui 
morbus,  sic  apud  Cullenum  definitur  : 

“ Visus  imminutus , vel  prorsus  abolitus , sine 
“ vitio  oculi  evidente  ; plerumque  cum  pupilla 
“ dilatata  et  immobili  f.” 


* Amaurosis  sic  dicta,  a Graeco,  ’AMATrOX,  obscurus; 
quondam  “ Gutta  Serena”  quoque,  et  “ Cataracta  Nigra” 
vocabatur;  sed  ha3C  nomina,  theorid  causarum  morbi  falsd 
derivata,  hodie  merito  rejiciantur. 

f Synop.  Nosol.  Cl.  iv.  Ord.  i.  Gen.  xciii. 

Q nat uor  species,  loco  citato,  enumeran- 
tur, 

I.  Amaurosis  (compressionis)  post  causas, 
et  cum  signis  congestionis. 

II.  Amaurosis  ( atonica ) post  causas,  et 
cum  signis  debilitatis. 


III.  Amaurosis  (spasmodica)  post  causas, 
ct  cum  signis  spasmi. 

IV.  Amaurosis  (venenata)  a veneno  in- 
gesto, vel  applicato. 

Duas  primae  species  tantum,  compressionis 
nempe  et  atonica,  prascipue  observatae  sunt ; 
illis,  multa  sine  errore,  alterae  forsan  inclu- 
dantur ; et  quoniam  amauroseos  species,  ple- 
risque  auctoribus  perfectae  et  imperfectae  usi- 
tatius appellatae  sunt,  in  hisce  paginis*  sic  eas 
dignoscere  lubet. 

DE  AMAUROSI. 


DE  AMAUROSEOS  HISTORIA . 


Hic  morbus,  qui  sexui  nulli  nec  astati  par- 
cit, pedetentim,  et  sedato  nisu  aggreditur* 
Dolor  capitis  levis  et  obtusus  primo  sentitur, 
oculi  usu  citius  solito  fatigantur,  et  clara 
luce  incommodantur ; visus  indies  deficere 
percipitur;  muscas,  scintillas,  atque  variis  ma- 
culas coloribus,  saspe  ante  oculos  volitantes 
apparent;  dolor  capitis  modo  cruciatum  ex- 
citat, et  oculorum  globi  sensu  turgiditatis,  et 
multo  dolore  afficiuntur ; motus  eorum  tardi 
sunt,  nec  raro  tremuli,  unde  omnia  asgro 
contremere  videntur;  molesta  palpebrarum 
nictatio,  atque  superioris  elevandae  incapaci- 

tas,  hoc  stadium  morbi  plerumque  comitan- 
tur; nares  ex  membranas  Sclmeiderianae  secre- 
tionis solitas  defectu,  aridas  sunt  ; pupillas 
gradatim  dilatatae  # fiunt,  et  immobiles,  mi- 
nime lucem  splendidissimam  sentientes  ; stra- 
bismus nunc  saepe  accedit ; ingravescente 
morbo  vertigo,  tinnitus  aurium,  stupor  et 
oblivio  aggrediuntur ; et  fundum  oculi,  pal- 
lor cornei  coloris,  occupat ; dolor  capitis 
nunc  saepe  remittit,  et  per  aliquod  temporis 
omnino  cessat ; animi  vires  dejiciuntur,  to- 
tumque corpus  languescit;  haud  longo  post 
tempore  eadem  utrosque  oculorum  caecitas 
obumbrat ; et  sic  per  reliquum  vitae,  miserri- 
mus aeger,  atra  caligine  mersus,  toto  quasi 
orbe  excludi,  sortitur. 


* In  quibusdam  casibus,  sed  rarissime,  pupillae  omnino 
contractae,  et  margine  quasi  fimbriati,  observatae  sunt. 

“ Thus  with  the  year 

“ Seasons  return  ; but  not  to  me  returns 
“ Day,  or  the  sweet  approach  of  even  or  morn, 

“ Or  sight  of  vernal  bloom,  or  summers  rose, 

“ Or  flocks,  or  herds,  or  human  face  divine  ; 

“ But  cloud  instead,  and  ever-during  dark 
u Surrounds  me,  from  the  cheerful  ways  of  men 
il  Cut  off,  and  for  the  book  of  knowledge  fair 
“ Presented  with  an  universal  blank 
“ Of  nature’s  works,  to  me  expunged  and  rased, 

“ And  wisdom  at  one  entrance  quite  shut  out.” 

Milton's  Paradise  Lost,  Book  iii.  1.  40. 


Secunda  species  ( 'Imperfecta  dicta)  sequente 
modo  symptomata  plerumque  manifestat. 
Morbus,  perfecta  specie  multo  celerius,  adori- 
tur; dolor  capitis  minus  acerbus  est;  nulla 
oculi  injuria  (pupillae  dilatatione  pretermissa) 
notatur;  nec  in  omni  casu,  retina  sensu  or- 
bari videtur,  nam  luce  vivida  admissa,  pupil- 
lae motus,  quamvis  modici,  satis  tamen  con- 
spicui manent.  Muscae  volitantes  frequen- 
tius in  hac  specie  notantur ; atque  aeger 
colores  aliaque  objecta,  facile  discernere 
potest. 

QWE  MORBUM  FACIUNT. 


Amaurosis  perfecta,  ex  cerebri  vel  nervo- 
rum opticorum  compressione,  originem  du- 
cit. Sic  omnes  capitis  injuriae,  praesertim 
cranii  depressione  comitatae ; tumores  varii, 
ut  exostoses,  et  glandulae  strumosae  nervis 
opticis  incumbentes  # ; serum  j'  in  ventriculis 
vel  sub  basi  cerebri  effusum,  hydatidaej  et 
concretiones  calculosae,  facta  compressione, 
hunc  morbum  excitare. 


* Boeriiaave,  de  Morb.  Oculor.  C.  iii.  § 3. 
•f  Zinn,  Descript.  Ocul.  Human.  C.  xi.  § 6. 
X Boneti,  Sepulchretum  Anatom. 

In  nonnullis  casibus,  praecipue  si  palpebra 
Superior  difficultate  levetur nervi  optici, 
circuli  arteriosi  dilatatione,  comprimi  putan- 
tur ; et  eodem  modo,  arteria  centralis  retinae, 
si  justo  plenior  sit,  nervi  substantiam  perva- 
dens, ejus  injuriam  ex  necessario  efficiet. 
Denique,  omnia,  quae  qualicunque  modo, 
sensorii  compressionem  adjuvant,  amaurosin 
perfectam  induxisse  videntur. 

Species  imperfecta  morbi,  multas  quoque 
causas  agnoscit.  Retina,  magna  vel  repen- 
tina luce,  ut  aura  electrica,  fulgure,  vel  solis 
radiis  potissimum  nocetur.  “ Dionysius  f 
“ Siciliae  tyrannus,  domum  super  carcerem 
e(  construxit  clarissimam,  ac  longe  splendissi- 
“ mam,  calce  illitam.  In  eam  domum,  post- 
“ eaqui  diutissime  carcere  infimo  fuissent  con- 
“ clusi  vinctos  ipsos  sursum  educebat,  qui  ex 


* Wahe  on  Amaurosis. 

■f  Galen.  de  Us.  Part.  Lib.  x.  Cap.  3. 

“ multa  ac  profunda  caligine  in  splendidam 
“ lucem  egressi,  lucem  quidem  erant  cupidi 
“ intuituri,  intuiti  vero  occaecabantur  lucis 
“ splendidae  occursum  repentinum  ac  con- 
“ fertum  non  ferentes.”  “ Bombardae  explo- 
“ sio,  dicto  citius,  induxisse  caecitatem  fer- 
“ tur.”  Opifices  qui  capite  inclinato,  minu- 
ta opera  tractant,  retinas  debilitati  sunt  praeci- 
pue obnoxii ; et  illi,  (heu  ! infelices),  noctes 
atque  dies  sapientiae  assiduo  labore  cultores, 
(inter  quos,  poeta  noster  Milton  immorta- 
lis, exemplar  luctuosum  praebet),  etiam  vitae 
meridie,  fata  crudelia  lumine  orbati,  plorave- 
re. Quaedam  narcotica,  ut  opium,  atropa  bel- 
ladonna,  conium  maculatum,  aconitum  neo- 
montanum,  stramonium,  &c.  in  ventriculum 
ingesta,  hunc  morbum  protulere.  Venena 
metallica,  ut*  plumbum  et  arsenicum  similes 
exercent  effectus. 


* Hujus  veneni  usum  in  cosmeticis,  amaurosis  secuta 
est.  Vide  Halleri  Disput.  Chirurg. 

Haec  species  haud  raro  ut  affectio  symptoma- 
tica-in  apoplexia,  epilepsia,  vel  hysteria  adorta 
est,  necnon  ex  sanguinis  in  cerebro  congesti- 
one, ut  post  nixus  violentos,  vel  evacuatio- 
num usitatum  cessationem  ; et  recentiore  me- 
mori&,  amaurosis  imperfecta  sordibus  ventri- 
culi et  intestinorum  #,  praeclaris  auctoribus 
omnino  attributa  est.  Mens  dejecta,  atque 
corpus  infirmatum  nonnunquam  amaurosi 
conducere;  et  quicquid,  ni  fallor,  vim  circula- 
tionis debilitat,  nervorum  quoque  (tanta  est 
per  systema  concordia)  comminuet  • et  non- 
ne bine,  eorum,  qui  ratione  jamdudum  prae- 
clusa, ebrietate  atque  libidine  vesana  bac- 
chantur, visum  imminutum,  imo  etiam  unam- 
quamque facultatem  pravam,  enervem  que  vi- 
demus ? 


* Riciiter,  Sciimucker,  Scarpa. 

Causa  proxima  amauroseos,  adhuc  muM 
obscuritate  involvitur,  quam,  nunc  nec  ex- 
plicare nec  amovere  queam  ; dicitur,  reti- 
nae insensibilitas  esse,  cum  nervi  optici  para- 
lysi. 


DE  DIAGNOSI. 


In  primis  stadiis,  dum  adhuc  pupilla  pel- 
lucida, et  mobilis  maneat,  haud  facili  ullo 
alio  oculi  morbo,  amaurosis  habeatur  ; sed  in 
provectiore  morbi  gradu,  diagnosis  nonnun- 
quam  quaestio  perobscura  videtur.  Pallor 
ad  oculi  fundum,  cataractae  saepe  similitudi- 

DE  AMAUROSI* 


nem  inducit ; istis  praesertim  cataractis,  quae 
adhaesionibus  iridem  inter  et  lentis  capsulam, 
ideoque  pupillis  fixis,  comitantur  : sed  hic 
meminisse  valebit,  opacitatem  in  cataracta, 
magis  anteriora  versus  quam  in  amaurosi  si- 
tam esse ; et  praeterea,  si  super  corneam, 
hyoscyami  infusum  stilletur,  aliquos  motus 
iridis,  etiamsi  partiales  sint  adhaesiones,  exci- 
tare possumus  ; sed  nullas  tales  in  amaurosi 
vires,  hyoscyamus  exercet.  Inter  caeteros  et 
amaurosin  morbos,  symptomatum  historia,  et 
oculi  accurata  inspectio,  plerumque  ad  opi- 
niones dirigendas  sufficiant. 

QUORUNDAM  SYMPTOMATUM  RATIO. 


Pupillae  dilatatae.  Iridis  mobilitas  plerum- 
que inter  medicos,  retinas  sensibilitati  attri- 
buta est ; et  quo  magis  minusve  luci  oculus 
sit  expositus,  eo  quoque  illius  membranas 
motus  consentanei  prorsus  dirigi  videntur  *. 
Hinc  in  amaurosi,  (nervi  optici  paralysi)  mu- 
tuo consensu  inter  retinam  et  iridem  inter- 
rupto, hujusce  motus,  multum  imminuti,  si 
non  penitus  aboliti  sunt.  In  aliis  quibus  co- 
ma morbis  adsit,  hoc  pupillas  dilatationis 


* Vide  Fontana,  Mot.  dell’  Iride,  p.  7- ; et  IIalleri, 
Experimenta. 

phaenomenon,  satis  abunde  confirmatur.  In 
perpaucis  casibus  iris  omnino  motus  ejus  re- 
tinere videtur,  quod  aliqui,  de  nervorum  cili- 
arium uveam  suppeditantium,  potestate  pro- 
pria, pendere  volunt  *.  Dolor  capitis,  tinni- 
tus aurium,  vertigo,  stupor  et  oblivio,  sunt 
omnes  compressionis  sequelae.  Flammae  au- 
reae, et  muscae  volitantes  eadem  quoque  cau- 
sa oriuntur,  quae  sunt  etiam  j*  experientia 
probata;  nam  clausis  palpebris,  atque  digitis 
oculo  pressis,  similes  effectus  semper  et  facile 
producantur.  Strabismus  in  hoc  morbo,  for- 
tasse ex  nervorum  compressione,  vel  in  mus- 
culos oculi  vis  eorum  diminutione,  quare  mi- 
nus ad  axes  opticos  retinendos  aptentur,  ex- 
ortus sit.  P altor , et  ad  fundum  oculi  peculi- 
aris albedo , retinae  morbidam  fere  densitatem 
indicare  existimantur 


* Janin,  Memoire  sur  1’Oeil. 
f Elliot,  Obs.  on  Vision  and  Hearing. 
t Scarpa,  in  Annotat. 

DE  PROGNOSI. 


Prognosis  in  amaurosi  fere  semper  infaus- 
ta censetur;  nec  multa  Maitre-Jan  expec- 
tavit:  sic  dixit,  “ C’£st  rechercher  la  pierre 
“ philosophale,  que  de  vouloir  chercher  des 
“ remedes  pour  guerir  la  goute  sereine  : cet- 
“ te  maladie  est  absolument  incurable  Si 
morbus  lente,  et  aetate  provecta,  invaderit, 
necnon  encephali  compressionem  symptoma- 
ta jampridem  descripta,  indicant,  eo  magis 
certe,  spes  in  angusto  forent ; contra  vero, 
quo  morbus  sit  recentior,  et  praecipue,  si  af- 


9 Traite  des  Maladies  de  1’Oeil. 

fectio  tantum  symptomatica  videatur,  nec 
pupillas  motus  prorsus  aboliti  sint,  eventum 
propitiorem  sperare  licebit.  In  scrofulosis 
forsan,  cautam  semper  prognosin  tradere  o- 
portet;  nam  sic  Sauvagesius  # : “ Ipse  vi- 
“ di,  bis  in  puerulis  scrofulosis,  amaurosin, 
“ etiam  subito  ingruentem;  secto  cadavere, 
“ inveni  glandulam  strumosam,  nervis  opti- 
“ cis  incumbentem.” 


* Sauvag.  Nosolog. 

QUJEDAM  DE  METHODO  MEDENDI 


In  prima  specie  morbi,  duae  sunt  indicatio- 
nes assequendae,  Ima,  Compressionem  amo- 
vere, vel  symptomata  sublevare  ; 2da,  Reti- 
nae vires  imminutas  restaurare. 

In  primum  consilium,  quoniam  fere  sem- 
per  morbus  in  initio  acutus  est,  congestui 
locali  totis  viribus,  evacuationibus,  occurren- 
dum est. 

Cathartica. — In  omni  capitis  morbo,  prae- 
cipue plethora  locali  comitante,  alvi  purgatio 

c 

plurimum  profuisse  notatur.  Nam  * “ se- 
“ cretionem  et  fluxum  promovet  et  auget,  et 
“ simul  majorem  sanguinis  et  vis  nervosae  de- 
“ rivationem  abdomen  versus  efficit,  motum - 
“ que  sanguinis  per  omnia  hujus  viscera  pro- 
“ movet,  et  multum  humorem  tenuem  ex 
“ sanguine  detrahit,  et  sic  exinanitio  genera- 
“ lis  fit,  et  tensionem  vasorum,  quae  sangui- 
“ nem  ubique  corporis  vehunt,  minuit,  et 
“ sanguinis  ideo  impetum  temperat,  et  alias 
“ secretiones  et  exinanitiones  minuit,  et  ac- 
“ tionem  vasorum  absorbentium  excitat,  at- 
“ que  intendit.” 

In  eandem  sententiam,  Celsus  de  amauro- 
si tractans  f,  dixit,  “ Ex  quibus  nonnulli, 
“ cum  aliquandiu  nihil  vidissent,  repentina 
“ profusione  alvi  lumen  receperunt.”  De 
hac  re,  haec  habet  Hippocrates “ c<p5<x\r 


* Gregory’s  Conspect.  Med.  Theoret.  § 1418. 
f Celsus,  lib.  vi.  cap.  vi.  p.  30'S. 

X Hippocrates,.  A ph.  vi.  17- 

te  fxiwTCL  uno  ayaS-oK.”  Hic  varia 

cathartica  enumerare,  supervacaneum  esset ; 
sed  operte  pretium  observare  est,  adeo  in  a- 
maurosi  tubus  intestinalis  torpet,  ut  purgan- 
tia potentiora,  qualia  sunt  colocynthis,  scam- 
monium, aloe  cum  gambogia,  &c.  saepe  ad  de- 
jectiones promovendas  necessaria  sint.  San- 
guis*,  hirudinum  vel  cucurbitulum  temporibus 
et  pone  aures  applicatione  detrahatur ; vel 
potius,  arteria  temporali  depletio  major,  pro 
re  nata,  efficiatur.  Vesicatoria  fronti  vel 
sincipiti,  temporibus  et  pone  aures  maxi- 
ma cum  utilitate  applicentur  ; et  in  hoc  mor- 
bo, superciliis  in  nervi  frontalis  cursu,  epis- 
pastica  clar.  nostro  Rutherford  summa  lau- 
de * commendantur. 

Errhina. — Ad  secretionem  restituendam, 
quas  fere  semper  in  amaurosi,  membrana  na- 
rium suppressa  est,  haec  medicamina  propria 


* Audi  Pradeet.  Clin. 


20 


DE  AMAUROSI. 


utilitate  administrantur.  Talia  sunt,  nico- 
tiana,  asarum  Europaeum,  pulvis  ex  submuri- 
ate  hydrargyri  et  saccharo  albo  compositus, 
vel  quae  prae  caeteris  hodierna  aestimatione  te- 
netur *,  pulvis  ex  subsulphatis  hydrargyri 
flavi  parte  una,  glycyrrhizae  partibus  quin- 
que ; haec  indies  quatuor  vicibus,  naribus  est 
haurienda. 

Omnibus  supra  dictis  frustra  tentatis,  et  si 
ingravescat  morbus,  ad  hydrargyrum  confu- 
giendum est ; et  in  ejus  usu  ad  levem  oris 
affectionem  persistere  oportet;  hac  intenti- 
one solutio  muriatis  hydrargyri  corrosivi, 
multum  et  merito  laudatur. 

Ad  secundam  indicationem,  medicamenta 
stimulantia  et  tonica  magnas  opes  suppedita- 
re promittunt.  In  primis  electricitas  pariter  ac 
in  aliis  nervorum  affectionibus,  plurimum  me- 


* Vide  Ware  on  Amaurosis. 

dicis  scriptoribus  celebratur  * ; et  certe  in  a- 
m au  rosi,  ut  stimulus  localis  sine  aemulo  exis- 
timetur. Scintillae  pertenues,  aut  materiae  e- 
lectricae  rivus  continuus,  indies  circa  oculos 
eliciantur;  haud  tamen  inconsulte  sed  sum- 
ma cautela  in  omni  casu  adhibeantur. 

Vapores  volatiles,  ut  aquae  ammoniae  vel  ae- 
theris sulphurici,  ad  retinam  stimulandam 
insigni  laude  commendantur ; et  eadem  in- 
tentione collyrium  ex  infuso  capsici  satis 
commode  usurpatur.  Pulsatiila  nigricans, 
anemone  pratensis  Linn.  in  manibus  cel. 
StoerckI  morbum  sub  pessima  forma,  et  lon- 
gioris diei,  in  sex  aegrotantibus,  debellavit. 
Remedium  certe  praepotens  in  pertinaci  mor- 
bo adhibere  suadet  illust.  Culleni  adhorta- 
tio £.  Flores  arnicae  montanae  hunc  morbum 


* Waue,  IIey,  Cavallo. 
f Libellus,  De  Pulsatiila  Nigricante. 
J Mat.  Med.  vol.  ii.  p.  21 6. 

(justo  saepius  forsan)  sanasse  feruntur.  Toni - 
ca , ut  cinchona  et  valeriana  officin.  amara, 
ferri  praeparata,  et  ammoniae  carbonas,  in  a- 
maurosi  a nervi  debilitate,  insigniter  profuisse, 
experientia  constant;  et  huc  denique,  omnia 
quae  totum  corpus  roborant,  nervosque  fir- 
mant, recte  referri  solent. 

De  secundae  amauroseos  vel  imperfectae  spe- 
ciei curatione,  nunc  quaedam  breviter  disse- 
rere restat.  In  hac  specie,  oculorum  affectio 
plerumque  symptomatica  est ; hinc  apo- 
plexiae, epilepsiae,  vel  menti  turbatae  saepe  su- 
pervenit, et  hisce  morbis  amotis,  amaurosis 
quoque  recedit.  Si  in  capite  sanguinis  subi- 
ta congestione  morbus  exoritur,  corporis  de- 
pletione certandum  est ; si  evacuationes  soli- 
tae repressae  sint,  eas  iterum  elicere  oportet. 

Professor  cel.  Scarpa,  amaurosin  imper- 
fectam in  omni  fere  casu,  sordibus  in  ventri- 

culo  et  intestinis  congestis,  attribuit  * ; et 
quidem  his  penitus  ejectis,  retinae  functiones 
usitatas,  insigni  successu  restituit.  Principio, 
ventriculus,  emeticorum  antimonialium  usu, 
saburris  exoneratus  sit;  et  post  emesin,  laxan- 

4 

tia  ad  alvi  plenam  solutionem  exhibere  mone- 
mur. His  rite  peractis,  tonica,  et  oculi  sti- 
mulantia quae  in  secundo  prioris  speciei  gra- 
du jamdudum  enumerata  sunt,  hic  quoque 
utilissima  videntur. 


Sic,  quae  de  amaurosi  praecipue  sunt  digna, 
observatu,  quam  brevissime  potui  memoravi ; 
et  quamvis  in  methodo  medendi  in  una  prae- 
sertim specie,  adhuc  certe  plurima  desunt,  al- 
tera tamen  sanabilis  ex  maximi  parte  videtur; 


* Vide  Scarpa  on  Diseases  of  the  Eyes. 

et  siquidem  in  morborum  curatione  per  expe- 
rientiam (ducem  ni  fallor  fidelissimum)  doce- 
amur oportet,  consilium  medendi  quoad  ad 
amaurosin  imperfectam  pertinet,  uti  Pavise 
professore  illustri  exercitatum  fuit,  tam  ex 
ratione  qua  indicatur,  quam  ex  insigni  quo 
fere  semper  successu  probatum  est,  me  judice, 
aliis  longe  est  anteferendum. 

